Diari Oficial de la Generalitat Valenciana


Sumari del DOGV 3267, del 18-06-1998 (1998/4974)

ORDRE de 9 de juny de 1998, de la Conselleria d'Economia, Hisenda i Administració Pública, per la qual es modifica l'article tercer de l'Ordre de 2 de maig de 1997, per la qual es delega el nomenament de personal funcionari interí i la contractació de personal laboral de duració determinada en alguns supòsits en diversos òrgans de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3267

Data del DOGV
:   18-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4974


Data del document
:   09-06-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 9 de juny de 1998, de la Conselleria d'Economia, Hisenda i Administració Pública, per la qual es modifica l'article tercer de l'Ordre de 2 de maig de 1997, per la qual es delega el nomenament de personal funcionari interí i la contractació de personal laboral de duració determinada en alguns supòsits en diversos òrgans de la Generalitat Valenciana. [1998/X4974]
  
El Reglament Orgànic i Funcional de la Conselleria de Benestar Social, aprovat per Decret 37/97, de 26 de febrer, del Govern Valencià, estableix una nova organització d'òrgans directius, introduint-hi la Sotssecretaria de Benestar Social i la Sotssecretaria de Justícia amb idèntic rang jeràrquic. A l'article nové, d'acord amb l'article 74 de la llei 5/83, de 30 de desembre, del Govern Valencià, estableix entre les funcions del Sotssecretari de Benestar Social, la direcció de tot el personal.
  
Dins d'aquest personal figura el personal que fou transferit a la Generalitat Valenciana en virtut del Reial Decret 293/95, de 24 de febrer, sobre traspàs de funcions de l'administració de l'Estat a la Comunitat Valenciana, en matèria de provisió de mitjans materials i econòmics per al funcionament de l'administració de Justícia.
  
La delegació de funcions i competències derivades de l'ordre que es modifica han respost a les motivacions i finalitats per les quals aquestes normes foren dictades, llevat del personal que fou transferit pel Reial Decret esmentat.
  
Per això, i en consideració als principis d'agilitat, economia administrativa i simplificació en la gestió del personal esmentat.
  
ORDENE
  
Article únic
  
Afegir en l'article tercer de l'Ordre de 2 de maig de 1997 de la Conselleria d'Economia, Hisenda i Administració Pública el paràgraf següent:
  
«g) El o la titular de la Sotssecretaria de Justícia respecte del personal transferit a la Generalitat Valenciana, en virtut del Reial Decret 293/95, de 24 de febrer, destinat en les tres províncies de la Comunitat Valenciana».
  
València, 9 de juny de 1998
  
El conseller d'Economia, Hisenda i Administració Pública,